MESTO Nové Mesto nad Váhom
Mestský úrad	
Č.  11169 /2010                                                                          Nové Mesto nad Váhom 15.4. 2010

Mesto Nové Mesto nad Váhom podľa  § 5 ods. 3 zákona NR SR č. 552/ 2003 Z. z. o výkone práce vo verejnom záujme v znení neskorších predpisov a § 4 ods. 1 zákona NR SR č. 596/ 2003 Z. z. o štátnej správe v školstve a školskej samospráve v znení neskorších predpisov vyhlasuje 

výberové konanie na vymenovanie riaditeľa/ riaditeľky
Materskej školy, Poľovnícka ul. č. 2039/12, Nové Mesto nad Váhom

Uchádzači musia spĺňať nasledovné predpoklady a požiadavky:

A. Kvalifikačné predpoklady a osobitné kvalifikačné požiadavky:
a) získanie profesijných kompetencií podľa  § 7 a § 34 zákona NR SR č. 317/2009 Z. z. o pedagogických zamestnancoch a odborných zamestnancoch a § 1 ods. 1 vyhl. MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov 
b) najmenej 5 rokov pedagogickej praxe 
B. Ďalšie požiadavky a kritériá:
a) bezúhonnosť v zmysle § 3 ods. 3 zákona č. 552/ 2003 Z. z. v znení neskorších predpisov
b) spôsobilosť na právne úkony v plnom rozsahu
c) zdravotná spôsobilosť podľa § 10 zákona NR SR č. 317/2009 
d) ovládanie štátneho jazyka podľa § 11 zákona NR SR č. 317/2009
e) znalosť príslušnej legislatívy potrebnej na výkon funkcie
f) ovládanie práce s počítačom
g) absolvovanie funkčného vzdelávania podľa § 34 zákona NR SR č. 317/2009 
h) osobnostné a morálne predpoklady, organizačné schopnosti, komunikatívnosť
Zoznam požadovaných dokladov uchádzačov:
a) písomná prihláška do výberového konania
b) štruktúrovaný životopis
c) overené kópie dokladov o dosiahnutom vzdelaní 
d) návrh koncepcie rozvoja materskej školy
e) výpis z registra trestov nie starší ako 3 mesiace
f) lekárske potvrdenie o zdravotnej spôsobilosti vo vzťahu k výkonu činnosti (nevyžaduje sa od uchádzačov,  ktorí sú v trvalom pracovnom pomere s Materskou školou Nové Mesto nad Váhom)
g) písomný súhlas so spracovaním osobných údajov na účely výberového konania
  
Uchádzači, ktorí splnia kvalifikačné predpoklady a požiadavky uvedené pod písm. A a písm. B a) až d), budú pozvaní na výberové konanie najmenej sedem dní pred jeho začatím. Výberová komisia overí a posúdi predpoklady, schopnosti a odborné znalosti uchádzačov potrebné na výkon funkcie vzhľadom na povahu povinností riadiaceho zamestnanca a na povahu riadiacej práce. 
Termín a miesto podania prihlášky: Prihlášky možno doručiť do 14.5.2010 v zalepenej obálke označenej nápisom „Neotvárať - výberové konanie – riaditeľ MŠ“ na adresu: 
Mestský úrad v Novom Meste nad Váhom, Ul. čsl. armády č. 1,  PSČ: 915 32.

                                                                                                                          Ing. Jozef Trstenský
                                                                                                                              primátor mesta
Telefón:	                                                                                     Telefax:                                                                        Adresa: Čsl. armády 1
032/ 7402  120                                                                            032/ 7402 111                                                 915 32  Nové Mesto nad Váhom
www.nove-mesto.sk	                                  msu_nm@stonline.sk